Καθολική Εκκλησία στη Ζιμπάμπουε

Η Καθολική Εκκλησία στη Ζιμπάμπουε είναι μέρος της παγκόσμιας Καθολικής Εκκλησίας που βρίσκεται κάτω από την ποιμαντική ηγεσία του Πάπα της Ρώμης, τον Πάπα Λέωντα ΙΔ΄.

Σύμφωνα με τη Δημογραφική Έρευνα Inter Censal (Inter Censal Demography Survey) του 2017, που διοργανώνεται από την Εθνική Στατιστική Αρχή του Ζιμπάμπουε (Zimbabwe National Statistics Agency), 8.0% του πλυθησμού της Ζιμπάμπουε ήταν Καθολικοί. Γενικά, το 84% του πληθυσμού της χώρας ήταν χριστιανοί.Inter Censal Demography Survey 2017 Report, Zimbabwe National Statistics Agency (2017)

Υπήρχαν 1.145.000 Καθολικοί στη χώρα (περίπου 9% του συνολικού πληθυσμού) το 2005.Earth Healing website, statistics, Albert J. Fritsch, SJ, PhD., 2005 Μέχρι το 2017, η δημογραφική έρευνα τοποθετούσε τον αριθμότων Καθολικών στους 1.2 εκατομμύρια.

Το 2020, οι αριθμοί των Καθολικών είχαν φτάσει στα 2 εκατομμύρια άτομα, με 600 ιερείς και 1.000 καλόγριες που υπηρετούσαν 267 ενορίες.Catholics and Culture website, retrieved 2023-08-08

Ο Πίος Νκουμπ (Pius Ncube), ο πρώην αρχιεπίσκοπος του Μπουλαουάγιο, ήταν σφοδρός πολέμιος της κυβέρνησης του Ρόμπερτ Μουγκάμπε, ο οποίος ήταν επίσης Καθολικός. 

 Ιστορία 
Οι αξιωματούχοι της Καθολικής Εκκλησίας διαδραμάτισαν σημαντικό ρόλο στην αμφισβήτηση της δικτατορικής πολιτικής που ακολουθούσε ο πρόεδρος Ρόμπερτ Μουγκάμπε· για τον λόγο αυτό τελούσαν υπό στενή παρακολούθηση από το καθεστώς.. Στη δεκαετία του 2010, οι καθολικοί της χώρας στήριζαν σε μεγάλο βαθμό το Κίνημα για Δημοκρατική Αλλαγή, το κύριο κόμμα της αντιπολίτευσης. Τον Ιανουάριο του 2011, ο Μουγκάμπε παρευρέθηκε στη διαδικασία αγιοκατάταξης του Ιωάννη Παύλου Β΄ στο Βατικανό χωρίς να έχει προσκληθεί από την Αγία Έδρα.. Αργότερα την ίδια χρονιά, η Καθολική Επισκοπική Διάσκεψη της Ζιμπάμπουε δημοσίευσε την ποιμαντική επιστολή «Ας εργαστούμε όλοι για το κοινό καλό», με την οποία κατήγγειλε τη διαφθορά και τις καταχρήσεις εξουσίας του καθεστώτος. Ως αντίποινα, αρκετοί ιερείς συνελήφθησαν και φυλακίστηκαν. Στις 29 Αυγούστου 2016, η Καθολική Εκκλησία ενώθηκε με τέσσερις άλλες χριστιανικές ομολογίες ζητώντας την παραίτηση του Μουγκάμπε.. Κατά το πραξικόπημα του 2017, ο ίδιος ο Μουγκάμπε, όντας καθολικός, ανέθεσε σε ιησουίτη ιερέα να αναλάβει τη διαμεσολάβηση με τους εκπροσώπους του στρατού της Ζιμπάμπουε... Μετά την παραίτησή του, η Επισκοπική Διάσκεψη ανακοίνωσε ότι «συγχωρεί» τον πρώην πρόεδρο για τις παραβάσεις του..

Στις 14 Αυγούστου 2020, η Καθολική Επισκοπική Διάσκεψη δημοσίευσε νέα ποιμαντική επιστολή, στην οποία αμφισβητούσε την ικανότητα της κυβέρνησης του Έμερσον Μανανγκάγκουα να διασφαλίσει τη σταθερότητα και την πρόοδο της χώρας. Λίγες ημέρες αργότερα, ο υπουργός Εξωτερικών Σιμπουσίσο Μόγιο συναντήθηκε με τον αποστολικό νουντσιο στη Ζιμπάμπουε, Μαρέκ Ζαλεβσκι, προκειμένου να αποσαφηνιστούν οι επίσημες θέσεις της Αγίας Έδρας σχετικά με την κατάσταση στη Ζιμπάμπουε..

Τον Αύγουστο του 2023, η Καθολική Εκκλησία ανέπτυξε 1.500 παρατηρητές στα εκλογικά τμήματα της χώρας, με στόχο την εξασφάλιση της ομαλής διεξαγωγής των προεδρικών εκλογών.. Τον Οκτώβριο του 2023, η Καθολική Επισκοπική Διάσκεψη συνεργάστηκε με τη Διεθνή Αμνηστία ζητώντας την κατάργηση της θανατικής ποινής και την αντικατάστασή της με ισόβια κάθειρξη για τους δράστες σοβαρών εγκλημάτων..

 Επισκοπές 

 Χαράρε
 Τσινχόγι (Chinhoyi)
 Γκόκουε (Gokwe)
 Μουτάρε (Mutare)
 Μπουλαουάγιο
 Γκβέρου (Gweru)
 Χβάνγκε (Hwange)
 Μασβίνγκο (Masvingo)

 Εξωτερικοί σύνδεσμοι 

 Catholic Hierarchy website, Statistics relating to the Catholic church in Zimbabwe
 GCatholic
 Zimbabwe Catholic Bishops' Conference

 Παραπομπές 

Κατηγορία:Καθολική Εκκλησία στην Αφρική
Κατηγορία:Καθολική Εκκλησία ανά χώρα
Κατηγορία:Καθολική Εκκλησία στη Ζιμπάμπουε

Κατηγορία:Θρησκεία στη Ζιμπάμπουε